cauda subtruncata , nec gradata. Vibrissae faciei valde obsoletae. Soli nasales fasciculi tenues 
brevissimi appressi bene distinguuntur, mentales basi plumosi, vix conspicui, nec antrorsum 
vergentes. Nudae faciei partes tenuiter setulosae a Bucconum charactere valde recedunt. 
Color: Frons cum vertice fuscescente- nigra, plumarum apicibus intensius atris, nitidulis. 
Reliquae capitis partes, collum totum et pectus laete flava. Arcus superciliares flavi, plumarum 
rhachidibus coccineis obsoletis (in aliis speciminibus saturatioribus) insignes. Macula parva 
parotica utrinque alba. Cervicis flavedo punctis nigris plumarum apicalibus variegata, quae in 
cingulum imi pectoris punctatum abeunt. Idem cingulum punctis albis nigris et coccineis com- 
positum est. Iugulum medium macula nigra transversa semipollicari insigne, quae reliquis 
speciminibus deest. Regio scapularis, tergum et alae cum cauda supra fusca sunt, guttulis cordatis 
albis variegata. Rectricum maculae continuae in pogonii utriusque margine undulas albas in 
pennis lateralibus latiores efficiunt. Alarum guttulae tres fere series seu fascias flexuosas in 
remigibus expansis formant. Tergum fuscescens in uropygio pennarum paullo longius et laxius 
barbatarum apicibus flavis flavo viridem colorem induit. Caudae tectrices laete coccineo sangui- 
neove colore tinguntur. Rectrices mediae, exeso margine, unicolores fuscae sunt, sed marginis 
albidi vestigia et defectus bene distinguuntur. Maculae albae in extimis supra non fascias trans- 
versas, sed margines late undulatos, stria media fusca distentos formant iisque solis apex albus. 
Subtus abdomen et crissum, umbris flavi cantibus, albent. Tibiarum braccae albidae subfuscescunt. 
Alae subtus cinerascunt, maculis albis dilutis. Caudae tectrices, ut supra, sanguineae, rectrices 
ipsae laterales subtus flavent, fasciis sex transversis fuscescentibus, apice albido, mediae cinerascunt, 
marginibus, nec apice, albidis undulatis. Has rectrices subtus tantum albido -fasciatas, supra mar- 
ginatas esse, memorabile, sed apud Falcones non sine exemplo est. Rostrum flavente rubrum 
summo apice dilute corneo. Pedes dilute fusci, unguibus parum obscurioribus. Iris rufofusca. — 
Mensuram huius primo loco dedimus. 
Adolescentis, Maris? 
Pictura eadem, sed iuguli macula nigra nulla; in unica penna vestigium cinerascens 
minimum. Color fuscus alarum tergi et caudae nigricat, quo guttae albae splendidiores emer- 
gunt. Cervicis et pectoris puncta saturatius nigra. Caudae mutilatae mediae pennae distincte 
flavicante marginatae, laterales subtus distinctius flavent. Mediae etiam remigum guttae eae, 
quae, complicata ala, absconduntur flavicant. In imo pectore, supra et post oculos plumularum 
flavarum rhachides cinnabarinae laetiores. Superciliares nonnullae apice maculam nigram parvam 
gerunt. Pectoris cingulum punctatum magis interruptum est. Rostrum brevius, rectius, minus 
acutum, rubens, apice et dorso dilute corneum. — Mensuras huius secundo loco dedimus. 
Adolescentis alterius, Maris? 
Color idem ac priori, obscurior, elegantior, a ptilosi perfectius conservata oriundus. Pectoris 
cingulum punctatum magis continuum et regulare. In hac et priori alarum tectricum et tergi 
guttulae apicales albae margine tenui fusco superantur, qui in adulto detersus est. Rostrum 
brevius, obtusius, rubrum dorso et apice fuscescens idem. Remigum secunda nonam fere aequat, 
4 ta et 5 la subaequales reliquis longiores. Macula ad aures parva alba distinctior et suffraginum 
IIempr. ct EurtBNB. Aves I. n 
S 
